Na temelju članka 48. stavka 3. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) (dalje u tekstu: Zakon) i članka 27. Statuta Grada Zlatara („Službeni glasnik Krapinsko zagorske županije“ broj 36A/13, 26/18, 9/20 i 17A/21), Gradsko vijeće Grada Zlatara na 19. sjednici održanoj 06. 07. 2023. godine donosi

**Odluku**

 **o kupnji zemljišta za izgradnju područnog dječjeg vrtića s kuhinjom na području Grada Zlatara**

I.

 Grad Zlatar iskazuje interes za stjecanje prava vlasništva na nekretninama u Zlataru, u naravi zemljišta na k.č.br. 1250/9 u k. o. Martinci Zlatarski, za potrebe izgradnje područnog dječjeg vrtića s kuhinjom na području Grada Zlatara.

II.

 Za nekretninu iz točke I. ove Odluke po ovlaštenom sudskom vještaku izrađena je procjena tržišne vrijednosti poredbenom metodom temeljem prodaja zemljišta na predmetnom području tijekom 2019., 2021. i 2023. godine. Prosječna jedinična cijena za 1 m² građevinskog zemljišta iznosi 15,62 EUR, a prosječna cijena poljoprivrednog zemljišta 0,76 EUR.

 Tržišna vrijednost zemljišta nekretnine oznake čkbr. 1250/9 k.o. Martinci Zlatarski iznosi 27.369,00 EUR (dio građevinsko zemljište 1633m² - 25.507,46 EUR i dio poljoprivredno zemljište 2449m² - 1861,24 EUR).

III.

 Ovlašćuje se gradonačelnica Grada Zlatara da u ime Grada Zlatara s vlasnikom nekretnine iz točke I. ove Odluke pokrene pregovore o kupoprodaji iste za iznos ne veći od tržišne vrijednosti zemljišta nekretnine iz točke II. ove Odluke.

IV.

 Ovlašćuje se gradonačelnica Grada Zlatara da po postignutom sporazumu iz točke III. ove Odluke s vlasnicima nekretnina iz točke I. ove Odluke sklopi kupoprodajne ugovore te poduzme sve radnje potrebne za upis vlasništva nekretnina iz Točke I. ove Odluke.

V.

 Sredstva za kupnju nekretnina iz točke I. osigurat će se u Proračunu Grada Zlatara.

VI.

Ova Odluka stupa na snagu dan nakon donošenja, a objavit će u „Službenom glasniku Krapinsko-zagorske županije“.

GRADSKO VIJEĆE GRADA ZLATARA

KLASA: 944-04/23--01/01

URBROJ:2140-07-01-23-3

Zlatar, 06.07.2023.

 PREDSJEDNICA

 Danijela Findak